Հայտնի հեղինակություն Ալիկ Բանդուրյանի առողջությանը լուրջ վտանգ է սպառնում / Այսօր Շենգավիթ վարչական շրջանի դատարանում անցկացվեց " ԼԻա" գեղեցկության սրահի սպանության գործով հերթական նիստը,որը վարում էր դատավոր Ն.Բաղդասարյանը:Նախորդ նիստին,որը տեղի էր ունեցել մայիսի 22-ին,Ալիկ Բանդուրյանի պաշտպան Երեմ Սարգսյանը միջնորդություն էր ներկայացրել անբաստանյալներ Ա.Բանդուրյանի և Ա.Գասպարյանի նկատմամբ"ներքին դիտում" օպերատիվ հետախուզական միջոցառում իրականացնելու թույլատվություն ստանալու վերաբերյալ միջնորդությունների,դրանց կից ներկայացված նյութերի,այդ միջնորդությունները քննարկելու վերաբերյալ դատարանի որոշումների պատճենները:Երեմ Սարգսյանը միջնորդեց նաև Երևան քաղաքի ընդհանուր իրավասության դատարանից Ա.Գասպարյանի հեռախոսային խոսակցությունները վերահսկելու թույլատվություն ստանալու միջնորդություն,դրան կից ներկայացված նյութերի պատճենները` պահանջելով նաև տրամադրել նշված միջնորդության քննարման համար կայացված դատական նիստերի արձանագրությունները և դրանց լազերային կրիչները:Այսօրվա նիստում դատարանը մերժեց պաշտպան Սարգսյանի կողմից ներկայացված միջնորդությունը:Երեմ Սարգսյանը նաև միջնորդվեց,որ կալանքը որպես խափանման միջոց վերացվի,ընտրվի այլ խափանման միջոց,կամ գոնե գրավ սահմանվի:Առկա էր հետևյալ հիմնավորումը,որ հնարավոր է մեղադրայլը թաքնվի քննությունից,որովհետև ծանր հանցագործության մեջ է մեղադրվում: